སྤྱི་ལོ་༢༠༡༧ཟླ་༩ཚེས་༧ཉིན་ངོ་དེབ་བརྒྱུད་གང་བཤད་པ་དེ་ངའི་གྲོགས་པོ་དང་སློབ་མ་ཚོ་ཐུན་མོང་དུ་བཤད་འདོད་པའི་སྐད་ཆ་ཡིན།ངོ་དེབ་ཀྱི་གྲོགས་པོ་སྟོང་ཕྲག་མང་པོས་དུས་གཅིག་ཏུ་གཟིགས་ཡོད་པ་རེད།ཐའེ་ཝན་དང་སེང་ག་པུར་སོགས་ཀྱི་སློབ་མ་དེ་ཚོར་བླ་མ་མང་པོ་མཇལ་ནས་ཆོས་སློབ་སྦྱོང་བྱེད་པའི་ཁོར་ཡུག་ཡོད་པ་རེད།དེའི་ཐད་ལ་སེམས་ཁྲལ་མེད།ཐའེ་ཝན་གྱི་ཡེ་ཤེས་འཁོར་ལོ་རྒྱ་ཆུང་ན་ཡང་སྒྲིག་འཛུགས་ཤིག་ཡིན་པའི་ཆ་ནས་འགན་ཁུར་མཁན་ཚོར་ཡང་དཀའ་ལས་ཤིག་ཡོད་ཡོད་པ་རེད།དེའི་ཐད་ལས་ཀ་ལས་མཁན་ཚོར་ཐུགས་རྗེ་ཆེ་ཞ་གིན་ཡོད།མ་ལེ་ཤི་ཡའི་ཡེ་ཤེས་འཁོར་ལོའི་ཆོས་ཚོགས་ཀྱང་རྒྱུན་ལྡན་ལྟར་ལས་ཀ་ཡག་པོ་བྱེད་ཀྱི་འདུགགང་ལྟར་ཉི་མ་གཅིག་ལ་ང་ཚོ་སླར་ཡང་ངོ་ཐུག་གི་རེད།ཨོ་གླིང་གི་ཡེ་ཤེས་འཁོར་ལོའི་སློབ་མ་དེ་ཚོ་དང་།ཁྱད་པར་ནང་པར་ཞུགས་མ་ཐག་པའི་གྲོགས་པོ་གསར་པ་དེ་ཚོར་མཚོན་ན་ངའི་འགྱུར་ལྡོག་འདིས་ཁོང་ཚོས་དང་ལེན་བྱེད་མ་ཐུབ་པ་ཡོང་སྲིད་དམ་སྙམ་ནས་སེམས་ཁུར་བྱུང་།ཐོག་མར་ངའི་རྐྱེན་གྱིས་ནང་པར་ཞུགས་ན་ཡང་།ཐ་མ་ཡང་བསྐྱར་ངའི་རྐྱེན་གྱིས་ནང་པའི་ཆོས་དང་ཁ་བྲལ་སོང་ན་ཕངས་པོ་རེད་སྙམ་པའི་སེམས་ཁྲལ་ཕྲན་བུ་ཡོད།ནང་པར་ཞུགས་མཁན་གཅིག་ཡོད་ན་ཡང་སེམས་ལ་དགའ་སྣང་ཡོད་པ་དང་།ནང་པ་གཅིག་གི་ཆོས་ལུགས་བསྒྱུར་ན་ཡང་སེམས་ལ་མ་སྐྱིད་པ་ཡོང་གི་ཡོད།སྟོན་པ་དང་བསྟན་པར་བཅངས་པའི་ལ་རྒྱ་དང་ཞེན་ཁོག་འདི་ད་ལྟའང་འདོར་རྩིས་མེད།གནས་སྐབས་ང་མེད་ན་ཡང་།སྔོན་འགྲོ་དང་འབུམ་ལྔ་སོགས་མུ་མཐུད་ཐུབ་ན་ཡག་པོ་རེད།ཉི་མ་གཅིག་ལ་ཁྱེད་ཚོས་ཀྱང་འབུམ་ལྔ་བསགས་ཚར་དེ་ང་ཚོའི་མཉམ་དུ་ངའི་རྩ་བའི་བླ་མའི་མདུན་ནས་རྫོགས་པ་ཆེན་པོའི་ཆོས་མཉམ་དུ་ཞུ་རྒྱུའི་ཉི་མ་འཆར་སྲིད་གི་རེད།མི་ཞིག་ལ་མཚོན་ན།རྨི་ལམ་ནི་མེད་དུ་མི་རུང་བ་རེད།ཆོས་པ་ཞིག་ལ་མཚོན་ན།མི་ལམ་ནི་དེ་བས་ཀྱང་མེད་དུ་མི་རུང་བ་རེད།ཕམ་ཉེས་ནི་མཇུག་བསྡུས་པའི་དོན་མ་རེད།སྐྱ་སར་བབས་པ་ཡང་ཆོས་ཀྱི་ཉམས་ལེན་ལ་རྫོགས་ཚིག་བྲིས་པའི་དོན་མིན།